CELEX: 32021R1929
Language: hu
Date: 2021-11-08 00:00:00
Title: A Bizottság (EU) 2021/1929 rendelete (2021. november 8.) a 142/2011/EU rendeletnek egyes, a 2. kategóriába tartozó anyagokat tartalmazó szerves trágyákra és talajjavító szerekre vonatkozó kiviteli feltételek tekintetében történő módosításáról (EGT-vonatkozású szöveg)

2021.11.9.   
               
               
                  HU
               
               
                  Az Európai Unió Hivatalos Lapja
               
               
                  L 394/4
               
            
         A BIZOTTSÁG (EU) 2021/1929 RENDELETE
         (2021. november 8.)
         a 142/2011/EU rendeletnek egyes, a 2. kategóriába tartozó anyagokat tartalmazó szerves trágyákra és talajjavító szerekre vonatkozó kiviteli feltételek tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről szóló, 2009. október 21-i 1069/2009/EK európai parlamenti és tanácsi rendeletre (1) és különösen annak 32. cikke (3) bekezdésének a) pontjára, valamint 43. cikke (3) bekezdésének második albekezdésére,
         mivel:
         
                     (1)
                  
                  
                     A 142/2011/EU bizottsági rendelet (2) megállapítja a származtatott termékek, köztük a szerves trágyák és talajjavító szerek forgalomba hozatalára és kivitelére vonatkozó nép- és állategészségügyi szabályokat.
                  
               
                     (2)
                  
                  
                     A 142/2011/EU rendelet XIV. mellékletének V. fejezete többek között rendelkezik a feldolgozott trágya kivitelére vonatkozó szabályokról. A feldolgozott trágya felhasználható komponensként a 2. kategóriába tartozó anyagokból nyert hús- és csontlisztet tartalmazó szerves trágyák és talajjavító szerek későbbi, takarmányozási célokra történő felhasználásának kizárására. A feldolgozott trágya kivitelére vonatkozó szabályokat módosítani kell annak érdekében, hogy lehetővé váljon a 2. kategóriába tartozó anyagokból nyert hús- és csontliszt keverőkomponenseként használt feldolgozott trágya kivitele.
                  
               
                     (3)
                  
                  
                     A 2. kategóriába tartozó anyagokból nyert hús- és csontlisztet tartalmazó egyes szerves trágyák és talajjavító szerek kivitelét az 1069/2009/EU rendelet 48. cikkének (4) bekezdésében említett szállítás nélkül kell engedélyezni, amennyiben a takarmányozási célokra történő felhasználásukat összetételük vagy csomagolásuk miatt kizárták. A szerves trágyákat és a talajjavító szereket feldolgozott trágyával vagy más előírt komponenssel kell keverni a későbbi takarmányozási célokra történő felhasználásuk kizárása érdekében. A 2. kategóriába tartozó anyagokból nyert hús- és csontlisztet tartalmazó szerves trágyák és talajjavító szerek kivitelére vonatkozó szabályokat a 142/2011/EU rendelet XIV. mellékletének V. fejezetében kell meghatározni.
                  
               
                     (4)
                  
                  
                     A 142/2011/EU rendelet VIII. melléklete jelölési követelményeket ír elő az uniós piacon forgalomba hozott szerves trágyákra és talajjavító szerekre vonatkozóan. Harmadik országokba irányuló kivitel esetén a jelölést a rendeltetési hely szerinti harmadik ország hivatalos nyelveinek egyikén kell feltüntetni.
                  
               
                     (5)
                  
                  
                     A 142/2011/EU rendelet XIV. mellékletét ezért ennek megfelelően módosítani kell.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 142/2011/EU rendelet XIV. mellékletének V. fejezete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 8-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 300., 2009.11.14., 1. o.
         
         
            (2)  A Bizottság 142/2011/EU rendelete (2011. február 25.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állategészségügyi ellenőrzése alóli, az irányelv szerinti mentesítése tekintetében történő végrehajtásáról (HL L 54., 2011.2.26., 1. o.).
      
      
         
            MELLÉKLET
            A 142/2011/EU rendelet XIV. melléklete V. fejezetének táblázata a következőképpen módosul:
            
                        a)
                     
                     
                        az 1. sor helyébe a következő szöveg lép:
                        
                                    „1.
                                 
                                 
                                    Feldolgozott trágya
                                    Szerves trágya, komposzt és biogázzá történő átalakításból származó emésztési maradványok, melyek a feldolgozott trágyán kívül nem tartalmaznak más állati mellékterméket vagy származtatott terméket
                                    Feldolgozott trágyát keverőkomponensként tartalmazó feldolgozott állati fehérje vagy a feldolgozott trágyát keverőkomponensként tartalmazó, a 2. kategóriába tartozó anyagokból nyert hús- és csontliszt
                                 
                                 
                                    Az alábbi származtatott termékeknek meg kell felelniük legalább a XI. melléklet I. fejezete 2. szakaszának a), b), d) és e) pontjában meghatározott feltételeknek:
                                    
                                                —
                                             
                                             
                                                Feldolgozott trágya
                                             
                                          
                                                —
                                             
                                             
                                                Szerves trágya, komposzt és biogázzá történő átalakításból származó emésztési maradványok, melyek a feldolgozott trágyán kívül nem tartalmaznak más állati mellékterméket vagy származtatott terméket
                                             
                                          
                                                —
                                             
                                             
                                                Feldolgozott állati fehérjében vagy a 2. kategóriába tartozó anyagokból nyert hús- és csontlisztben keverőkomponensként használt feldolgozott trágya”
                                             
                                          
                              
                  
                        b)
                     
                     
                        a szöveg a következő 4. sorral egészül ki:
                        
                                    „4.
                                 
                                 
                                    A 2. kategóriába tartozó anyagokból nyert hús- és csontlisztet tartalmazó szerves trágyák vagy talajjavító szerek
                                 
                                 
                                    Szerves trágyák és talajjavító szerek, amelyek a XI. melléklet II. fejezete 1. szakaszának 1., 2., 3. és 5. pontjában említett és az e pontokban foglalt követelményeknek megfelelő, a 2. kategóriába tartozó anyagokból nyert hús- és csontlisztet tartalmaznak, és amelyeket 50 kg-t nem meghaladó súlyú, a végfelhasználónak szánt, eladásra kész,
                                    
                                                a)
                                             
                                             
                                                a 2. kategóriába tartozó anyagokból nyert hús- és csontlisztet 90 térfogatszázalékot nem meghaladó mértékben tartalmazó kiszerelésben csomagolnak;
                                             
                                          
                                                b)
                                             
                                             
                                                legalább 10 térfogatszázalék mértékben feldolgozott trágyát, feldolgozott vizeletet, meszet, ásványi műtrágyát vagy a XI. melléklet II. fejezete 1. szakaszának 3.b) pontjában említett bármely egyéb keverőkomponenst tartalmazó kiszerelésben csomagolnak”